ai4bharat/Pralekha huggingface dataset:
قانون اور انصاف کی وزارت
محکمہ انصاف نے ، نیتی آیوگ کے تحت، اٹل اختراعی مشن کے ساتھ شراکتدار ی میں ،مہاتما گاندھی کی 151ویں سالگرہ کے موقع پر’’اسکولی بچوں کے لئے شہریوں کے فرائض ‘‘ کے موضوع پرایک ویبنار منعقد کیا
محکمہ انصاف کے ذریعہ ،دواکتوبرکوشہریوں کے فرائض کے بارے میں بیداری میں اضافہ کرنے کے لئے647 ’اسکولی بچوں کے لئے ،شہریوں کے فرائض ،سے متعلق منعقدہ پروگراموںمیں، تقریباََ 12000 شہریوں نے شرکت کی
نئی دہلی، 08 اکتوبر 2020: محکمہ انصاف نے ، نیتی آیوگ کے تحت اٹل اختراعی مشن کے ساتھ شراکتدار ی میں مہاتما گاندھی کی 151ویں سالگرہ کے موقع پر’’اسکولی بچوں کے لئے شہریوں کے فرائض : مہارت کے لئے جدوجہد،سائنسی مزاج کوفروغ دینے اور تعلیم کے لئے دستیاب مواقعوں کو کارآمدبنانے ‘‘ کے موضوع پر2 اکتوبر 2020 کو شام سات بجے ایک ویبنار منعقد کیا۔یہ بابائے قوم کو وسیع خراج عقیدت کااظہارتھا جو کہ مہاتما گاندھی کی 150 ویں سالگرہ سے 2 برس طویل مدت کے لئے منایا جارہاہے۔گاندھی جی مجموعی قومی ترقی میں شہریوں کے طورپر ہمارے فرا’ض کو انجام دینے کی اہمیت کی حمایت کرنے کے چیمپئن تھے۔گاندھی جی کااس منطق میں مکمل اعتقاد تھا کہ حقوق کا حقیقی ذریعہ فرائض میں ہے اور اگر ہم اپنے تمام فرائض انجام دیتے ہیں توحقوق کا حصول زیادہ دور نہیں رہے گا۔
اس ویبنار کے آغازکےطور پر ، مائی گو و نے 29 ستمبر 2020 سے یکم اکتوبر 2020 تک ’ ہندوستان کا آئین اور بنیادی فرائض ‘ کے موضوع پر ایک آن لائن کوئز مقابلہ منعقدکیا۔اس کوئز کامقصدہندوستانی آئین میں درج دستور ہنداور بنیادی فرائض سے متعلق بیداری میں اضافہ کرنا تھا اور یہ دراصل اسکولی بچوں کے لئے تھا۔اس کوئز کو بہت زیادہ پسندکیاگیااور 49000 سے زیادہ آن لائن شراکتدار وں نے اس میں حصہ لیا۔ اس میں 15 جیتنے والوں کے ناموں کا اعلان ویبنار کے دوران کیا گیا۔
اس ویبنار میں بڑی تعداد میں سرکردہ مقررین نے شرکت کی ،جس میں محکمہ انصاف کے جوائنٹ سکریٹری جناب نیرج کمار گیاگی ، اٹل اختراعی مشن کے منیجنگ ڈائریکٹر جناب آر رمنن اور ارجن اور کھیل رتن انعام یافتہ محترمہ ڈولا بنرجی شامل ہیں۔اسکولی بچوں اور طلباپرمشتمل ایک ورچوول اجتماع سے خطاب کرتے ہوئے مقررین نے تعلیم حاصل کرنے کی اہمیت ، اوائل کی عمر سے بچوں میں مہارت کے لئے جدوجہد کرنے کے جذبے کو فروغ دینے اور اختراع سے متعلق نظریئے نیز معلومات حاصل کرنے کے جذبے کو فروغ دینے کی اہمیت پر زوردیا۔
یہ ویبنار یوٹیوب چینل ‘AIMToInnovate’ پر نشر کیاگیااور نوجوانوں نے اسے بہت پسند کیا،جس میں 7000سے زیداہ افراد نے اسے دیکھا۔اس ویبنار تک رسائی حاصل کرنے کا لنک یہ ہے:
https://www.youtube.com/watch?v=vSMK3_m7bok
سی ڈی اے پی ڈجیٹل گاؤں پروگرام
محکمہ انصاف ،سی ایس سی ای –گوو کے ساتھ اشتراک میں ، 16 ریاستوں میں 1000 ڈجیٹل گاوؤں میں شہریوں کے فرائض کی بیداری کے پروگرام بھی کررہا ہے۔یہ پروگرام 647 آن سروس مراکز  میں منعقد کئے گئے جن میں تقریباََ 12000 شہریوں نے شرکت کی ۔شہریوں نے مہاتما گاندھی کو خراج عقیدت پیش کیا اور آئین کا سرنامہ پڑھا گیا ۔ گرام پردھانوں ،اساتذہ اور ضلع قانونی خدمات کی اتھارٹیز کے ارکان کے ذریعہ بنیادی فرائض سے متعلق بیداری کے پروگرام بھی منعقد کئے گئے۔
خواتین اور بچوں کی ترقیات کی وزارت
خواتین اور بچوں کی ترقی کی وزیر اسمرتی زوبین ایرانی بیٹی بچاؤ بیٹی پڑھاؤ اسکیم کے تحت
ریاستوں اور ضلعوں کی عزت افزائی کریں گی
نئی دہلی،5؍ستمبر۔خواتین اور بچوں کی ترقی اور ٹیکسٹائل کی مرکزی وزیر محترمہ اسمرتی زوبن ایرانی ان ریاستوں اور ضلعوں کی عزت افزائی کریں گی، جنہوں نے کامیابی کے ساتھ بیٹی بچاؤ بیٹی پڑھاؤ اسکیم کو نافذ کیا ہے۔ عزت افزائی اور ایوارڈکی یہ تقریب کل نئی دلی میں منعقد ہوگی اور اس تقریب میں وزیر مملکت دیباسری چودھری اعزازی مہمان ہوں گے۔
اس پروگرام کا مقصد ان ریاستوں اور ضلعوں کی عزت افزائی کرنا ہے، جو صحت اور خاندانی فلاح و بہبود کی وزارت کے ڈاٹا کے ہیلتھ مینجمنٹ انفارمیشن سسٹم اور بیداری پیدا کرنے اور رابطے کی سرگرمی میں عمدہ کارکردگی کے مطابق پیدائش کے وقت جنسی تناسب کی بہتر ی میں عمدہ کارکردگی کر رہے ہیں۔
اس موقع پر خواتین و بچوں کی ترقی کی مرکزی وزیر پیدائش کے وقت جنسی تناسب میں مسلسل بہتری کے لئے 9 ریاستوں کے 10 ضلعوں کے ڈسٹرکٹ مجسٹریٹ صاحبان؍ڈپٹی کمشنر صاحبان اور 5 ریاستوں کے پرنسپل سکریٹریوں ؍کمشنروں کی عزت افزائی کریں گے۔ اس کے علاوہ بیداری پیدا کرنے اور رابطے کی سرگرمیوں کے تحت غیر معمولی کارکردگی کے لئے 8 ریاستوں کے 10 اضافی ضلعوں کے ڈسٹرکٹ مجسٹریٹ صاحبان؍ ڈپٹی کمشنروں کی بھی عزت افزائی کی جائے گی۔
بیٹی بچاؤ بیٹی پڑھاؤ اسکیم 22؍جنوری 2015 کو شروع کی گئی تھی اور اب یہ 6 سے 40 ضلعوں میں نافذ کی جا رہی ہےاور ان سبھی اضلاع کا تائید اورمیڈیا مہم کے ذریعہ احاطہ کیا جا رہا ہے۔ ان اضلاع میں سے 405 اضلاع کا ملٹی سیکٹورل انٹر وینشن کے تحت احاطہ کیا گیا ہے، جس میں 100 فیصد مرکز کی اسپانسروالی اسکیم کے لئے امداد بیٹی بچاؤ بیٹی پڑھاؤ کے لئے ڈی ایم ؍ ڈی سی کو فراہم کرائی گئی ہے۔
15-2014 اور 19-2018 کی مدت کے لئے ریاست اور مرکز کے زیرانتظام علاقے کے اعتبارسے پیدائش کے وقت جنسی تناسب کے ڈاٹا سے متعلق تازہ ترین رپورٹ سے پتہ چلتا ہے کہ پیدائش کے وقت جنسی تناسب میں قومی سطح پر بہتری کا رجحان ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
U- 4047
(Visitor Counter : 115
وزارت اطلاعات ونشریات
سنی کا کردار بہت سادہ ہے اور اس وجہ سے اس کی تصویر کشی انتہائی مشکل ہے: رنجیت شنکر، ہندوستان کے 52 ویں بین الاقوامی فلم فیسٹیول کے انڈین پینورما فیچر فلم "سنی" کےہدایت کار
او ٹی ٹی پلیٹ فارم ملٹی پلیکسز سے بہت مختلف نہیں ہیں، متوازی سنیما کو نقصان ہوتا رہے گا: ہندوستان کے 52 ویں بین الاقوامی فلم فیسٹیول میں رنجیت شنکر کا اظہار خیال
نئی دہلی۔ 26 نومبر اپنی کمائی ہوئی سب کچھ کھونے کے بعد، سنی وبائی بیماری کے درمیان غیر قانونی طریقے سے دبئی سے کیرالہ واپس آتا ہے اور اگلے سات دنوں میں اپنی زندگی کا خاتمہ کرنے کے واحد منصوبے کے ساتھ معاشرے سے خود کو الگ تھلک کر لیتا ہے۔ ہندوستان کے 52 ویں بین الاقوامی فلم فیسٹیول میں سنیما شائقین کو پریشان آدمی کے سات دن کے سفر میں شامل ہونے اور اس کے درد کو بانٹنے اور اس کی تلاش کرنے کا موقع ملا کہ جس کا تقدیر کو انتظار ہے۔ سنی کا شکریہ، ایک ملیالم فلم جسے فیسٹیول کے انڈین پینورما فیچر فلم سیکشن میں دکھایا گیا ہے۔
فلم کے آغاز کی وضاحت کرتے ہوئے،ہدایت کار رنجیت شنکر نے انٹر نیشنل فلم فیسٹیول آف انڈیا کے نمائندوں کو بتایا: "ہمیں اس کا خیال اس وقت آیا جب گزشتہ سال ملک میں تین ہفتوں کےلیے ملک گیر لاک ڈاؤن کا اعلان کیا گیا تھا۔ جب ہم نے فلم بنانے کا حتمی فیصلہ کیا تو ہم نے فوری طور پر اس کی شوٹنگ شروع کردی، کیونکہ اس قسم کی کہانیوں میں ہمارا یقین بہت تیزی سے کم ہونے لگتا ہے۔ شنکر گزشتہ روز 25 نومبر 2021 کو فیسٹیول کے موقع پر فلم کے میوزک ڈائریکٹر شنکر شرما کے ساتھ ایک پریس کانفرنس سے خطاب کر رہے تھے۔
ہدایت کارنے انکشاف کیا کہ کردار کی سادگی نے اس کی تصویر کشی کرنے کے عمل کو بہت مشکل بنا دیا۔ "یہ ایک واحد کردار والی فلم ہے۔ کردار بہت سادہ ہے اور اس کی تصویر کشی انتہائی مشکل ہے۔ اس طرح کی فلمیں مشکل ہوتی ہیں، جے سوریا  نے مجھے بتایا کہ وہ اپنے سامنے دوسرے اداکاروں کا تصور کیسے کیا کرتے تھے، تاکہ یہ عمل اسے اداکاری کے قابل بنا سکے، کیونکہ فلم کا زیادہ تر حصہ ٹیلی فون پر بات چیت کے ذریعہ آگے بڑھتا ہے۔ انہوں نے مزید کہا کہ واحد کردار والی فلمیں عام طور پر سنسی خیز فلمیں ہوتی ہیں، لیکن سنی ایسی نہیں ہیں۔
ہدایت کار نے بتایا کہ فلم او ٹی ٹی پلیٹ فارم پر شاندار کامیابی حاصل کر رہی ہے۔ "فلم او ٹی ٹی پلیٹ فارم پر پورے ہندوستان میں کامیابی حاصل کی ہے۔ اسے ریلیز کرنے سے پہلے، میں نے ان نوجوانوں کے ذوق کو سمجھنے میں چوک ہوئی جو اس قسم کی کہانیوں میں بہت زیادہ دلچسپی رکھتے ہیں۔"
تاہم، شنکر نے متوازی سنیما کے مقصد میں مدد کرنے والے او ٹی ٹی پلیٹ فارم پر اپنے اعتماد کی کمی کا اظہار کیا۔ انہوں نے کہا "او ٹی ٹی پلیٹ فارم ملٹی پلیکسز سے نمایاں طور پر مختلف نہیں ہیں، وہ فلموں کا انتخاب کرتے وقت بڑے ناموں کی بھی تلاش کرتے ہیں۔ لہذا، متوازی یا آف بیٹ سنیما او ٹی ٹی پلیٹ فارم کی آمد کے ساتھ اپنی جدوجہد جاری رکھے گا ۔"
موسیقار شنکر شرما نے بتایا کہ کس طرح انہوں نے موسیقی کے اسکور کے ذریعہ سنی کے ذہن میں موجود گڑبڑ ی کو آشکار کرنے کی کوشش کی۔ انہوں نے بتایا کہ 90 فیصد فلم کے بی اسکیل میں موسیقی کا استعمال کیا گیا ہے۔
فلم کے ہدایت کار رنجیت شنکر 'پسینجر'، 'پنیالن اگربتیاں'، 'ورشم'، 'پریتم' 1 اور 2 اور 'کملا' جیسی فلموں کے لیے مشہور ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-13341
(Visitor Counter : 396
صدر جمہوریہ کا سکریٹریٹ
تعلیم، تبدیلی کے لیے معاون کار کی حیثیت رکھتی ہے اور نوجوان، سماجی تبدیلی کا سب سے زبردست ذریعہ ہیں: صدر جمہوریہ جناب کووند
صدر جمہوریہ ہند نے انّا یونیورسٹی کے 41ویں سالانہ جلسہ اسناد سے خطاب کیا
نئی دہلی ،11مارچ ،2021، تعلیم، تبدیلی کے لیے معاون کار کی حیثیت رکھتی ہے اور نوجوان، سماجی تبدیلی کا سب سے زبردست ذریعہ ہیں۔ یہ بات صدر جمہوریہ ہند جناب رام ناتھ کووند نے آج یعنی 11 مارچ 2021 کو چنئی میں انّا یونیورسٹی کے 41ویں جلسہ اسناد سے خطاب کرتے ہوئے کہی۔
صدر جمہوریہ کو یہ دیکھ کر بہت خوشی ہوئی کہ انا یونیورسٹی دنیا کی سب سے بڑی ٹیکنالوجیکل یونیورسٹیوں میں سے ایک ہے۔ یہ یونیورسٹی آج کے دور اور معاشرے کے مستقبل کی ضرورتوں کے لیے موزوں انجینئرنگ، ٹیکنالوجی، فن تعمیر اور اطلاقی علوم میں انڈر گریجویٹ اور پوسٹ گریجویٹ نصاب چلا رہی ہے۔ انھوں نے کہا کہ یہ یونیورسٹی تعلیم کے شعبے میں ایک مؤثر کردار ادا کر رہی ہے۔ یہی وجہ ہے کہ یہ کیو ایس ورلڈ اور این آئی آر ایف درجہ بندی میں اعلیٰ ترین اداروں میں سے ایک ہے۔
صدر جمہوریہ نے کہا کہ انا یونیورسٹی نے ٹیکنالوجی کی پڑھائی کی حوصلہ افزائی کے لیے ایک موزوں ماحول پیدا کیا ہے جس سے نوجوان طلبا کے لیے سیکھنے کے صحیح رجحان کی آبیاری ہوتی ہے۔ طلبا میں جو سائنسی رویہ سمویا جاتا ہے اس کا اظہار اس یونیورسٹی کے پروجیکٹوں اور کامیابیوں سے ہوتا ہے۔ انھیں یہ معلوم کرکے بھی خوشی ہوئی کہ یہ بھارت کی پہلی یونیورسٹی ہے جس نے اسرو کے ساتھ مل کر ایک مصنوعی سیارہ ڈیزائن کیا ہے، تیار کیا ہے اور اسے آپریٹ کیا ہے۔ انھوں نے کہا کہ اے این یو ایس اے ٹی، سیارہ نہ صرف ایک کامیابی ہےبلکہ پوری دنیا کے نوجوان ذہنوں کے لیے ایک ترغیب بھی ہے کہ وہ آگے بڑھیں اور ستاروں تک پہنچیں۔
قومی تعلیمی پالیسی 2020 کا ذکر کرتے ہوئے صدر جمہوریہ نے کہا کہ علم ایک ایسی بنیاد ہے جس پر ہر ایک فرد کا کردار تعمیر ہوتا ہے۔ انھوں نے یہ بات دوہرائی کہ تعلیم ، تبدیلی کے لیے معاون کار کی حیثیت رکھتی ہے اور نوجوان، سماجی تبدیلی کے لیے سب سے زبردست ذریعہ ہیں۔ انھوں نے کہا کہ اگر پڑھے لکھے نوجوانوں کو صحیح رہنمائی فراہم کی جائے تو وہ تاریخ میں انقلابی نوعیت کی تبدیلیاں لاسکتے ہیں۔ یہی وہ مقصد ہے جسے قومی تعلیمی پالیسی 2020 حاصل کرنا چاہتی ہے۔نئی پالیسی جدید تعلیمی نظام پر عمل درآمد کی کوشش کر رہی ہے جو موجودہ دور کی بدلتی ہوئی ضرورتوں کے مطابق تحقیق ، صلاحیت اور بصیرت پر مبنی ہو۔اس کے ساتھ ہی ساتھ اس تعلیمی پالیسی میں مستقبل سے ہم آہنگی رکھنے والے ہمارے قیمتی ثقافتی ورثے کی آبیاری پر بھی توجہ دی جا رہی ہے۔ انھوں نے اعتماد ظاہر کیا کہ اس پالیسی پر عملدرآمد سے جدید علم اور تعلیم کے ایک نئے باب کی شروعات ہوگی۔اس سے تحقیق کاروں اور پیشہ ور افراد کی ایک بریگیڈ تیار ہوگی جو ہمارے ملک کو ترقی کی عظیم اونچائیوں تک پہنچائے گی جس سے قومی مفادات کو تقویت ملے گی۔
صدر جمہوریہ کی تقریر کے لیے یہاں کلک کیجیے
وزارت دفاع
بحریہ کے جہاز اور طیارہ راحت اور بچاؤ کارروائیوں کے لئے تیار
سمندری طوفان فانی کے اوڈیشہ ساحل پار کرلینے کا امکان
نئی دہلی، 1 مئی 2019/ انتہائی شدیدسمندری طوفان فانی کی، جو وشاکھاپٹنم جنوب مشرق سے تقریباً 430 کلو میٹر پر مرکوز ہے اور 1 مئی 2019 کو صبح ساڑھے پانچ بجے اوڈیشہ کے پوری جنوب مغرب میں تقریباً 680 کلو میٹر کی دور ی پر ہے، نقل و حمل کی نگرانی ایسٹرن نیول کمانڈ کررہا ہے ۔ توقع ہے کہ انتہائی شدید سمندری طوفان اگلے بارہ گھنٹے کے دوران شمال مغربی سمت کی طرف بڑھ جائے گا اور اس کے بعد یہ شمال مغرب کی سمت مڑ جائے گا اور توقع ہے کہ یہ 3 مئی کی سہ پہر کو پوری کے جنوب گوپال پور اور چاند بالی کے درمیان اوڈیشہ ساحل کو پار کرلے گا اس کی رفتار 175 سے 185 کلو میٹر فی گھنٹے ہوگی اور 205 کلو میٹر فی گھنٹے کی رفتار سے تیز ہوا کے جھکڑ چلیں گے۔
راحت کے سامان کے ساتھ وشاکھاپٹنم کے پاس جہاز تیارکھڑے ہیں ۔ یہ جہاز سب سے زیادہ متاثر ہ علاقوں میں راحتی سامان فراہم کرنے کے لئے کھڑے ہیں۔ ان جہازوں سے انسانی ہمدردی کی بنیاد پر راحت فراہم کی جائے گی۔ آنداھراپردیش اور اوڈیشہ میں راحت اور بچاؤ کوششوں کو تیز کرنے کے لئے غوطہ خور اور طبی ٹیمیں بھی تیار ہیں۔ بحریہ کا طیارہ بھی سب سے زیادہ متاثرہ علاقوں کی ہوائی نگرانی کرنے کے لئے لئے نیول ایئر اسٹیشن پر تیار ہے ۔ آئی این ایس ڈیگا اور آئی این ایس رجالی سب سے زیادہ متاثرہ علاقوں کی ہوائی نگرانی کرنے کے علاوہ حادثہ میں مرنے والوں کو نکالنے اور راحت کا سامان گرانے کے لئے سرگرم رہے گا۔
۔۔۔۔۔۔۔۔۔۔۔
م ن۔ح ا ۔ ج۔
U- 2011
(Visitor Counter : 73
وزارت اطلاعات ونشریات
’’لنگوئی ، دی سیکریڈ بانڈز‘‘نے آئی ایف ایف آئی کے 52ویں ایڈیشن میں آئی سی ایف ٹی-یونیسکو گاندھی میڈل جیتا
یہ ایک بین الاقوامی سطح پر مشترکہ طورپر تیار کی گئی جرات مندانہ تصویر کشی اور انسانیت کا سبق
نئی دہلی،29نومبر؍2021:
لنگوئی، دی سیکریڈ بانڈز-ایک بین الاقوامی سطح پر مشترکہ طورپر تیار کردہ ڈرامہ فلم ہے، جو ماں اور بیٹی کے مقدس رشتے اور مردوں کو وضع کردہ سخت قوانین کے خلاف ان کے وجود کو بیان کرتی ہے۔ اس فلم نے آئی ایف ایف آئی کے 52ویں ایڈیشن میں آئی سی ایف ٹی-یونیسکو گاندھی میڈل جیتا۔
یہ فلم خواتین کی جدوجہد کی دلیرانہ تصویر کشی اور انسانیت کے لیے ایک سبق ہے۔ یہ فلم بیلجیئم، فرانس، جرمنی نے مشترکہ طورپر تیار کی ہے اور اسے عربی اور فرانسیسی زبان میں بنایا گیا ہے۔
مہاتماگاندھی کی طرف سے فروغ امن، رواداری اور عدم تشدد کی اقدار اور نظریات کو فروغ دینے کے لیے چاڈ کے فلم ساز محمد صالح ہارون کی تخلیق کردی لنگوئی، دی سیکریڈ بانڈز کو اس باوقار ایوارڈ کے لیے منتخب کیا گیا ہے۔ اس ایوارڈ کا اعلان آج 20 سے 28نومبر 2021ء تک گوا میں منعقد ہونے والے بین الاقوامی فلم فیسٹول آف انڈیا کے 52ویں ایڈیشن کی اختتامی تقریب میں کیاگیا، یہ ہائی برِڈ فارمیٹ میں ہے۔
آرٹ کے اس نمونے کے ذریعے فلم ساز محمد صالح ہارون ان تمام خواتین کو خراج تحسین پیش کرتے ہیں جو مردوں کی خواہشات پر قائم پدرانہ معاشرے میں رہنے کےلیے جدوجہد کرتی ہیں۔ یہ فلم صنفی مسائل اور خواتین کی تعلیم کے بنیادی حقوق کے بارے میں بھی بیداری پیدا کرتی ہے۔
اس فلم کو 94ویں اکیڈمی ایوارڈ ز 2022ء میں بہترین بین الاقوامی فیچر فلم کے لیے چاڈین انٹری کے طورپر بھی منتخب کیا گیا ہے۔
اس سال انٹرنیشنل فلم فیسٹول آف انڈیا کے 52ویں ایڈیشن میں آئی سی ایف ٹی-یونیسکو گاندھی میڈل کے لئے دنیا بھر سے 9فلموں کا انتخاب کیاگیاتھا۔ اس زمرے میں مقابلہ کرنے والی فلموں میں 21ویں ٹفن، عزم حسن، کلنگ دی اینچ خان، کوز بنگال، لنگوئی-دی سیکریڈ بانڈز، نائٹ فاریسٹ، نیرائے تھتھکللّا مرام ، ٹوکیو شیکنگ اور جب انار  شامل ہیں۔
ہر سال آئی ایف ایف آئی، آئی سی ایف ٹی پیرس اور یونیسکو اکٹھے ہوکر ایک فلم کو گاندھی میڈل پیش کرتے ہیں۔ آئی سی ایف ٹی یونیسکو گاندھی پرائز کے لیے مقابلہ کرنے والی فلمیں پہلے آئی ایف ایف آئی میں دکھائی جاتی ہیں اور پھر ایک آئی سی ایف ٹی جیوری یونیسکو کے نظریات پر مبنی فلموں کا جائزہ لیتی ہے۔
یونیسکو نے 1994 میں مہاتماگاندھی کی 125ویں سالگرہ کے موقع پر یادگاری میڈل جاری کیا۔ تب سے آئی سی ایف ٹی یونیسکو گاندھی انعام ایک ایسی فلم کو دیاگیا ہے جو مہاتما گاندھی کے امن، رواداری اور عدم تشدد کے نظریات کی بہترین عکاسی کرتی ہے۔
بھارت کے بین الاقوامی فلم فیسٹول کو ایشیا کے سب سے قدیم اور باوقار فلمی میلوں میں سے ایک سمجھا جاتا ہے۔ آئی ایف ایف آئی دیگر بہت سے پروگراموں کے علاوہ دلکش فلموں، ماسٹر کلاسز، گفتگو کے سیشنز کا ایک مجموعہ لاتا ہے۔ آئی ایف ایف آئی کے 52ویں ایڈیشن میں 73ممالک کی 148 بین الاقوامی فلموں سمیت 300 سے زیادہ فلموں کی نمائش کی گئی۔
وزارت اطلاعات ونشریات
میگا اسٹار چرنجیوی کو 53 ویں اِفّی کی اختتامی تقریب میں 2022 کے انڈین فلم پرسنالٹی آف دی ایئر کے ایوارڈ سے نوازا گیا
#IFFIWood، 28 نومبر 2022
ٹالی ووڈ کے میگا اسٹار پدم بھوشن ایوارڈ یافتہ شری کونیڈیلا شیوا شنکر ورا پرساد المعروف چرنجیوی کو آج گوا میں انٹرنیشنل فلم فیسٹیول آف انڈیا  کے 53 ویں ایڈیشن کی اختتامی تقریب میں 2022 کے لیے انڈین فلم پرسنالٹی آف دی ایئر ایوارڈ سے نوازا گیا۔
اس اعزاز کے لیے اِفّی، حکومت ہند اور وزیر اعظم کا شکریہ ادا کرنے کے علاوہ چرنجیوی نے اپنے والدین اور تیلگو فلم انڈسٹری کا بھی شکریہ ادا کیا۔ انھوں نے کہا کہ "میں ہمیشہ اپنے والدین کی شکر گزار رہوں گا جنھوں نے مجھے کونیڈیلا شیوا شنکر ورا پرساد کے طور پر جنم دیا اور تیلگو فلم انڈسٹری کا جس نے مجھے چرنجیوی کے طور پر پنر جنم دیا۔ میں تاحیات اس صنعت کا مقروض ہوں۔"
یہ اعزاز حاصل کرتے ہوئے چرنجیوی نے سیاست سے واپسی کے بعد انھیں قبول کرنے پر اپنے مداحوں کا تہہ دل سے شکریہ ادا کیا۔ انہوں نے کہا "مجھے جو پیار دیا گیا ہے وہ بہت بڑا ہے۔ میں یہاں انڈسٹری میں 45 سال سے زیادہ عرصے سے ہوں، ان میں سے میں نے سیاست میں ایک دہائی گنوا دی، جب میں فلم انڈسٹری میں واپس آیا تو مجھے شک تھا کہ لوگ مجھے کیسے قبول کریں گے۔ لیکن میرے مداحوں کے ذریعے جتنی محبت اور پیار ملا ہے وہ کبھی نہیں بدلا، ان کے دلوں میں میری حیثیت برقرار رہی، میں وعدہ کر رہا ہوں کہ میں آپ کو دوبارہ کبھی نہیں چھوڑوں گا، میں یہاں آپ کے ساتھ رہوں گا۔"
چرنجیوی نے ایوارڈ حاصل کرنے کے بعد تعاون اور زندگی بھر کے تجربے کے لیے حکومت اور فلم انڈسٹری کا بھی شکریہ ادا کیا۔ انھوں نے کہا "میں اپنا سر جھکاتا ہوں اور آپ میں سے ہر ایک کا شکریہ ادا کرتا ہوں۔" اگر کسی کو سینما انڈسٹری میں آنے کا خیال ہے تو براہ کرم ضرور آئے، یہ کرپشن سے پاک پیشہ ہے، آپ کے اندر کوئی احساس جرم نہیں ہوگا، اگر آپ میں ٹیلنٹ ہے تو آپ اسے پیش کرسکتے ہیں، اور آپ آسمان کی بلندیوں پر پہنچیں گے۔"
چار دہائیوں سے زیادہ عرصے پر محیط اپنے شاندار فلمی کیریئر میں، چرنجیوی نے تیلگو میں 150 سے زیادہ فیچر فلموں کے ساتھ ساتھ ہندی، تمل اور کنڑ میں بعض فلموں میں اداکاری کی ہے۔
وزارتِ تعلیم
جناب سبھاش سرکار نے جی 20 ریسرچ منسٹرس میٹنگ سے خطاب کیا
شری سبھاش سرکار نے تحقیقاتی تعاون کو فروغ دینے کے لیے ہندوستان کے عزم کی توثیق کی
نئی دہلی،06 اگست-2021
وزیر مملکت برائے تعلیم جناب سبھاش سرکار نے آج جی 20 ریسرچ وزراء کی میٹنگ میں شرکت کی۔ میٹنگ کی میزبانی اٹلی نے مخلوط انداز میں کی۔ جی 20 کے وزراء نے ایک مضبوط ، پائیدار ، لچکدار اور جامع بحالی کے لیے جی 20 ممالک کے درمیان تحقیقاتی تعاون کو بڑھانے اور ڈیجیٹل سرگرمیوں کے اشتراک کے بارے میں تبادلہ خیال کیا۔ وزیرمملکت برائے تعلیم ، محترمہ انپورنا دیوی، وزیرمملکت برائے تعلیم، ڈاکٹر راجکمار رنجن سنگھ ، سکریٹری ہائر ایجوکیشن جناب امیت کھرے اور وزارت کے سینئر افسران بھی میٹنگ کے دوران موجود تھے۔
ہندوستان کی نمائندگی کرتے ہوئے شری سبھاش سرکار نے تحقیق کو فروغ دینے اور نوجوانوں کو ہنر مندی، نئی ہنرمندی اورمزید ہنرمندی عطا کرنے کے لئے ملک کے عزم کا اور اس مقصد کو حاصل کرنے کے لیے دیگر G-20 ممالک کے ساتھ تعاون کااعادہ کیا۔ انہوں نے کہا کہ بھارت جی 20 شراکت داروں کے ساتھ کام کرنے اور مشترکہ مسائل کے ثبوت پر مبنی حل تلاش کرنے کو بہت اہمیت دیتا ہے۔
قومی تعلیمی پالیسی ، 2020 پر بات کرتے ہوئے ، وزیر موصوف نے کہا کہ وزیر اعظم جناب نریندر مودی کی رہنمائی میں 2020 میں شروع کی گئی ہندوستان کی قومی تعلیمی پالیسی ، ایک قومی ریسرچ فاؤنڈیشن قائم کرکے ملک کے تحقیقی ماحول کو مضبوط بنانے کامطالبہ کرتی ہے۔
وزیر موصوف نے بتایا کہ ہندوستان نے 6 ویں گریڈ کے بعد سے اسکول کے نصاب میں مصنوعی ذہانت کومتعارف کرایا ہے اور علاقائی زبانوں میں انجینئرنگ کورسز بھی شروع کیے ہیں تاکہ اس بات کو یقینی بنایا جا سکے کہ زبان اعلی تعلیم اور تحقیق میں رکاوٹ نہ بنے۔ وزیر موصوف نے مزید بتایا کہ حکومت ہند اور دیگر ممالک کے مابین علمی اور تحقیقی اشتراک کو فروغ دینے کے لیے سارک اور گیان جیسی متنوع اسکیموں کی حمایت کرتی ہے۔ ہندوستانی ادارے غیر ملکی یونیورسٹیوں کے ساتھ جڑواں انتظامات کی سمت میں آگے بڑھ رہے ہیں۔ انہوں نے مزید کہا کہ ہم نے ایک اکیڈمک بینک آف کریڈٹ قائم کیا ہے جو اس طرح کے انتظامات میں سہولت فراہم کرے گا۔
انہوں نے اس بات پر روشنی ڈالی کہ وبائی امراض کے دوران ، ہندوستانی اعلی تعلیمی اداروں نے تحقیقی منصوبوں پر کام کیا اور کوویڈ 19 کے خلاف ویکسین ، کم قیمت والے وینٹیلیٹر اور بہت سے دیگر طبی سازوسامان تیار کئے۔
وزیر نے کہا کہ ہندوستان تعلیم کے شعبے میں متعلقہ ٹیکنالوجیز سے فائدہ اٹھانے پر زور دیتا ہے ، جس کے لیے ایک قومی تعلیمی ٹیکنالوجی فورم ایک سرپرست ادارے کے طور پر شروع کیا گیا ہے۔
ہندوستان وبائی امراض کے اثرات کو کم کرنے اور زیادہ لچکدار تعلیمی نظام کی تعمیر کے لیے ممالک کی جانب سے کی جانے والی ٹھوس کوششوں کو تسلیم کرتا ہے۔
وبائی امراض کے دوران تعلیمی تسلسل کو یقینی بنانے کے بارے میں ، وزیر موصوف نے بتایا کہ ہندوستان نے مخلوط تعلیم کو بڑے پیمانے پر فروغ دیا ہے۔ ہندوستان نے پی ایم ای ودیا پروگرام شروع کیا جس کے تحت ہم نے اپنے سوئم ، دیکشا ، سوئم پربھا اور بہت سے دیگراقدامات کے ذریعے ملک بھر میں تعلیم کے تسلسل کو آن لائن ، ٹیلی ویژن اور ریڈیو موڈ کے توسط سے یقینی بنایا۔
وزیر موصوف نے حکومت ہند کی طرف سے جی 20 ممالک کی اجتماعی کاوشوں کو لچکدار تعلیمی نظام کی تعمیر کی حمایت کا اعادہ کیا اور کہا کہ وہ اس علاقے میں مشترکہ ترجیحات کو پورا کرنے کے لیے پارٹنر ممالک کے ساتھ مل کر کام کرنے کے بارے میں پرامید ہیں۔
بعد میں ، اجلاس کے اختتام پر ایک مضبوط ، پائیدار ، لچکدار اور جامع بحالی کےلئے تحقیق ، اعلیٰ تعلیم اور ڈیجیٹلائزیشن سے متعلق جی 20 وزراء کا ایک اعلامیہ منظور کیا گیا۔

U- 7630
(Visitor Counter : 105
وزارت خزانہ
بینکوں کا انضمام
نئی دہلی،16؍مارچ،بینکوں کو آپس میں ملانے کا مقصد سرکاری سیکٹر کے بینکوں کو مستحکم کرنے میں سہولت پیدا کرنا ہے تاکہ ایسے مضبوط اور مقابلہ آرائی والے بینک قائم کئے جاسکیں، جو بڑے پیمانے پر فوائد حاصل کرسکیں اور بینکوں کے پروڈکٹس اور صارفین کے لئے خدمات کی ترسیل میں تال میل کے فوائد حاصل کرسکیں۔
یہ بات آج لوک سبھا میں خزانے اور کارپوریٹ امور کے وزیر مملکت جناب انوراگ سنگھ ٹھاکر نے ایک سوال کے تحریری جواب میں بتائی۔
وجے بینک اور دینا بینک کا انضمام ، بینک آف بڑودہ میں یکم اپریل 2019 کو کیا گیا تھا، بینک آف بڑودہ سے حاصل ہونے والی معلومات کے مطابق آپس میں ضم ہونے والے بینکوں یعنی بینک آف بڑودہ ، پہلے کا دینا بینک اور پہلے والی وجے بینک کی کُل شاخوں کی تعداد 31 مارچ 2019 کو 9447 تھی، جو بینکوں کے ضم ہونے کے نتیجے میں 29 فروری 2020 تک بڑھ کر 9481 ہوگئی ہے جبکہ اس بینک کی دیہی شاخوں میں بھی اضافہ ہوا ہے اور یہ اس عرصے میں 2930 سے بڑھ کر 2934 ہوگئی ہیں۔
جناب ٹھاکر نے مزید کہا کہ بینک آف بڑودہ نے بتایا ہے کہ بینکوں کے ضم ہونے کے بعد سے دیہی علاقوں میں بینکوں میں صارفین کی آمد میں بھی اضافہ ہوا ہے اور دیہی لوگوں اور کسانوں کو بھی اس سے کافی فائدہ پہنچا ہے۔ کیونکہ دیہی سیکٹر کو قرضے فراہم کرنے میں ترجیح دی گئی ہے اور 31 دسمبر 2019 تک ان قرضوں میں 4253 کروڑ روپے کا اضافہ ہوا ہے اور یہ 223128 کروڑ روپے تک پہنچ گئے ہیں۔ کسان کریڈٹ کارڈ کے قرضوں میں بھی 11 مہینوں کے دوران 7 مارچ 2020 تک 1796 کروڑ روپے کا اضافہ درج کیا گیا ہے، جو بڑھ کر 38325 کروڑ روپے تک پہنچ گیا ہے۔ زرعی قرضوں میں بھی 46690 کروڑ روپے کا اضافہ ہوا ہے اور پردھان منتری جن دھن یوجنا کے کھاتے دارو ں کو اوور ڈرافٹ کے ذریعے دی گئی قرض کی رقم بڑھ کر 11.38 کروڑ روپے ہوگئی ہے۔
۔۔۔۔۔۔۔۔۔۔۔۔۔۔۔۔۔۔

U-1255
(Visitor Counter : 45
اسٹیل کی وزارت
گھریلو اسٹیل کی پیداوار
گزشتہ تین برسوں  کے دوران ملک میں خام اسٹیل کی پیداوار اور تیار اسٹیل کی درآمد کی تفصیلات ذیل ہیں: -
|
|
Year
|
|
Crude Steel Production
|
|
Import of Finished Steel
|
|
2019-20
|
|
109.14
|
|
6.77
|
|
2020-21
|
|
103.54
|
|
4.75
|
|
2021-22
|
|
120.29
|
|
4.67
|
|
Source: Joint Plant Committee; MT=million tonnes;
اسٹیل ایک غیرمنضبط شعبہ ہے اور حکومت کا کردار سہولت کار کا ہے۔ پیداوار، درآمد اور برآمد جیسے فیصلے مارکیٹ پر مبنی ہوتے ہیں اوراسٹیل کمپنیوں کے ذریعہ تکنیکی تجارتی غور وفکر کی بنیاد پر کئے جاتے ہیں۔
حکومت نے ملک میں اسٹیل کی گھریلو پیداوار بڑھانے کے لیے بہت سے اقدامات کیے ہیں، جو درج ذیل ہیں:-
- میڈ ان انڈیا اسٹیل کی خریداری کو فروغ دینے کے لیے گھریلو طور پر تیار شدہ لوہا اور اسٹیل مصنوعات  پالیسی کا نفاذ۔ ڈی ایم آئی اینڈ ایس پی پالیسی کے نفاذ کے بعد سے کی گئی اسٹیل کی خریداری کی کل مالیت 34,808 کروڑ روپے ہے۔
- پروجیکٹ ڈیولپمنٹ سیل  کا قیام جو نئی سرمایہ کاری میں سہولت فراہم کرنے کے لیے پروجیکٹوں کی نشاندہی کرتا ہے، پروجیکٹوں کی پائپ لائن کا جائزہ لیتا ہے اور ان کے نفاذ کو تیز کرنے کے لیے ضروری اقدامات کرتا ہے۔
- اسپیشلٹی اسٹیل کے لیے پیداوار سے منسلک  اسکیم کا نوٹیفکیشن 6,322 کروڑ روپے کے اخراجات کے ساتھ ملک کے اندر اسپیشلٹی اسٹیل کی تیاری کو فروغ دینے کے لیے۔
- دبئی میں منعقدہ ورلڈ ایکسپو جیسے پروگراموں میں شرکت، جاپان، کوریا، روس میں گھریلو اسٹیل کے صارفین کے ساتھ وزارتی وفد کی بات چیت، ہندوستان میں اسٹیل کے شعبے کی مہارت کو نمایاں کرنے اور ہندوستان کے اسٹیل کے شعبے میں سرمایہ کاری کے مواقع کے ساتھ ساتھ کاروباری صلاحیت کو ظاہر کرنا۔
- میک ان انڈیا اور پی ایم گتی شکتی نیشنل ماسٹر پلان ممکنہ صارفین کے ساتھ مزید رابطے کے ساتھ، بشمول ریلوے، دفاع، پیٹرولیم اور قدرتی گیس، ہاؤسنگ، شہری ہوابازی، سڑک ٹرانسپورٹ اور ہائی ویز، زراعت اور دیہی ترقی کے شعبوں میں اسٹیل کے استعمال کو بڑھانا ،ا سٹیل کی مجموعی مانگ اور ملک میں اسٹیل کے شعبے میں سرمایہ کاری۔
- اسٹیل کی مصنوعات اور خام مال پر بنیادی کسٹم ڈیوٹی میں ایڈجسٹمنٹ کے ساتھ ساتھ تجارتی تدارک کے اقدامات جیسے اینٹی ڈمپنگ ڈیوٹی ، بعض اسٹیل مصنوعات پر کاؤنٹر ویلنگ ڈیوٹی  کے ساتھ ہندوستان کے اسٹیل سیکٹر کی مسابقت کو بڑھانا۔
یہ اطلاع اسٹیل اور دیہی ترقی کے مرکزی وزیر مملکت جناب فگن سنگھ کلستے نے آج راجیہ سبھا میں ایک تحریری جواب میں دی۔